﻿ VIAŢA ŞTIINŢIFICĂ SIMPOZIONUL NAŢIONAL SATUL ROMÂNESC – TRECUT, PREZENT ŞI VIITOR. 100 DE ANI DE LA NAŞTEREA SOCIOLOGULUI ANTON GOLOPENŢIA, 70 DE ANI DE LA CERCETAREA SOCIOLOGICĂ  A PLASEI DÂMBOVNIC FLAVIUS FLORENTIN MIHALACHE Anul acesta, comunitatea sociologică este marcată de aniversarea unui dublu eveniment legat de numele lui Anton Golopenţia, ilustru sociolog şi discipol al şcolii gustiene, pe care H. H. Stahl îl prezintă atât de sugestiv în Amintiri şi gânduri [...]: „îl socotesc şi astăzi ca pe cel mai dotat sociolog din câţi au luat parte la campaniile noastre monografice. Golopenţia era (...) o sinteză a mai multora dintre noi: filosof tot atât cât Mircea Vulcănescu, erudit şi profesor tot cât era Train Herseni, investigator deopotrivă ca mine şi organizator tot atât de abil ca Octavian 1 . Anul acesta se împlinesc 100 de ani de la naşterea lui Anton Golopenţia Neamţu” (1909–1951) şi 70 de ani de la cercetarea monografică coordonată de către acesta şi Mihai Pop a Plasei Dâmbovnic (ce cuprindea satele de la stânga şi dreapta râului cu acelaşi nume ce străbate zona de sud a judeţului Argeş). Biografia lui Anton Golopenţia ilustrează destinul intelectualului român a cărui ascensiune şi viaţă este curmată de instaurarea regimului comunist. Sociolog, statistician, demograf şi geopolitician marcant al perioadei interbelice, Anton Golopenţia s-a născut în anul 1909 la Prigor, în Caraş-Severin. Absolvă dreptul şi filosofia la Universitatea din Bucureşti, iar în 1936, în urma a trei ani de studii în 2 , susţine teza de doctorat Germania la universităţile din Berlin, Leipzig şi Hamburg cu titlul Informarea conducerii statului şi sociologia tradiţională (conducător H. Freyer). Întors în ţară, Golopenţia se angajează la Institutul Central de Statistică, unde continuă activitatea de cercetare a societăţii româneşti, oferind o perspectivă nouă asupra cercetării monografice gustiene. Adresa de contact a autorului: Flavius Florentin Mihalache, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: mihalacheflavius@yahoo.com. 1 Stahl , H. H, Amintiri şi gânduri din vechea şcoală a monografiilor sociologice, Editura Minerva, Bucureşti, 1981, p. 291. 2 Cotoi, C., Anton Golopenţia şi noua ştiinţă a realităţii. Pilon sociologic al geopoliticii româneşti interbelice, în „Sociologie Românească”, nr. 2, 2005, Iaşi, Editura Polirom, p. 43–59. CALITATEA VIEŢII, XX, nr. 3–4, 2009, p. 404–406 2 SIMPOZIONUL NAŢIONAL SATUL ROMÂNESC – TRECUT PREZENT ŞI VIITOR 405 Golopenţia reorientează monografia prin recurgerea la metode de cantitative de culegere şi prelucrare a datelor, dar mai ales prin realizarea cercetărilor sociologice pe baza monografiei sumare, cu şi fără staţii-pilot, şi a cercetării 3 regiunilor . Campania de monografiere a plasei Dâmbovnic, desfăşurată în 1939, a avut la bază metoda cercetării regiunilor fără staţie-pilot, prin intermediul metodei monografiei sumare. În acest sens, toate satele din sudul judeţului Argeş ce intrau în componenţa plasei au fost investigate de echipe interdisciplinare de monografişti conduse de Anton Golopenţia şi Mihai Pop. Au rezultat, astfel, mai multe studii publicate în revista Institutului Social Român. Cu ocazia aniversării acestui eveniment legat de viaţa şi opera lui Anton Golopenţia, Asociaţia Română de Sociologie şi Catedra de Sociologie şi Asistenţă Socială din cadrul Universităţii din Piteşti, în strânsă colaborare cu primăria comunei Rociu (jud. Argeş), au organizat, în data de 9 mai, cea de-a doua ediţie a Simpozionului Naţional Satul românesc – trecut, prezent şi viitor. Evenimentul s-a bucurat de o participare generoasă din partea comunităţii sociologice, din care amintim doar câteva nume: acad. prof. univ. dr. Cătălin Zamfir (Universitatea din Bucureşti), prof. univ. dr. Ilie Bădescu (Universitatea din Bucureşti), prof. univ. dr. Ioan Mărginean (Universitatea din Bucureşti), prof. univ. dr. Dan Banciu (Universitatea din Bucureşti), prof. univ. dr. Constantin Schifirneţ (SNSPA), prof. univ. dr. Maria Larionescu (Universitatea din Bucureşti), prof. univ. dr. Vasile Şoimaru (Academia de Studii Economice, Republica Moldova), prof. univ. dr. Maria Constantinescu (Universitatea din Piteşti), prof. univ. dr. Silviu Coposescu (Universitatea Transilvania din Braşov), conf. univ. dr. Cornel Constantinescu (Universitatea din Piteşti), cercet. gr. I. Ioana Petre (Institutul de Sociologie, Academia Română). Invitatul special al acestui simpozion a fost domnul Dan Golopenţia, fiul ilustrului sociolog aniversat. Simpozionul Satul românesc: trecut, prezent şi viitor a cuprins patru evenimente principale. Întâlnirea prilejuită de momentul aniversar s-a concretizat prin organizarea unei sesiuni de comunicări ştiinţifice având ca temă problematica satului românesc ce urmează a fi publicate în cel de-al doilea volum din cadrul 4 seriei dedicate satului românesc . Totodată, cu ocazia acestei aniversări, pe corpul cădirii fostului sediu administrativ al plasei Dâmbovnic, situată în centrul comunei Rociu, a fost dezvelită o placă în memoria participanţilor la campania monografică desfăşurată în anul 1939. Punctul culminant al manifestării l-a constituit acordarea titlului de cetăţean de onoare al comunei Rociu lui Anton Golopenţia, în semn de recunoaştere a importanţei avute de cercetările monografice întreprinse sub 3 Filipescu, I., Cercetarea regiunilor şi harta sociologică a României. Proiecte majore ale şcolii Sociologice de la Bucureşti, în Larionescu, M., (coord.), Şcoala Sociologică de la Bucureşti. Tradiţie şi actualitate, Bucureşti, Metropol, 1996, p. 252–274. 4 Primul număr, apărut la Editura Universităţii din Piteşti, reuneşte comunicările susţinute în anul 2008 cu ocazia primei ediţii a simpozionului Satul românesc: trecut, prezent şi viitor ce a marcat 70 de ani de la cercetarea sociologică a comunei Bogaţi. 406 FLAVIUS FLORENTIN MIHALACHE 3 coordonarea sociologului român pentru cunoaşterea lumii satului, în general, şi a satului din zona de sud a judeţului Argeş, în special. Un alt moment important al acestei manifestări l-a constituit vernisajul expoziţiei de fotografie Pe urmele lui Anton Golopenţia în satele româneşti de la est de Bug (autor: prof. univ. dr. Vasile Şoimaru). Simpozionul a reprezentat un eveniment de afirmare a identităţii comunităţii sociologice, prin aniversarea unuia dintre cei mai de seamă monografişti ai şcolii de la Bucureşti ce a reuşit să ofere cercetării sociologice întreprinse în perioada interbelică un caracter sistematic şi instrumental, perfecţionând metoda şi urmărind proiectul de reformă socială a profesorului Gusti. Anton Golopenţia reprezintă un nume de referinţă pentru sociologia românească, contribuţiile sale la cercetarea satului, şi nu numai, rămânând dovada concretizării viziunii pe care şcoala românească interbelică de sociologie o avea asupra cercetării realităţii sociale. 